.............. (sz.) napirend

**E L Ő T E R J E S Z T É S**

**a Képviselő-testület 2023. december 14-i rendes ülésére**

**Tárgy:** Javaslat a Budapest, II. ker. belterület 13722 helyrajzi számon nyilvántartott, természetben a 1027 Budapest, Jurányi utca 3. szám alatt ingatlanban történő bölcsőde kialakításra vonatkozó beruházásról szóló megállapodás megkötésére

Készítette:…………………………………..

Szabó-Bartha Nikolett

 titkársági koordinátor

Egyeztetve:…................................................

dr.Varga Előd Bendegúz

 alpolgármester

………………………

 Annus Béláné

 gazdasági igazgató

Látta:...........................................................

dr. Szalai Tibor

jegyző

……………………….

dr. Silye Tamás

jegyzői igazgató

A napirend tárgyalása zárt ülést nem igényel!

**Tisztelt Képviselő-testület!**

Budapest Főváros II. Kerületi Önkormányzat a Helyreállítási és Ellenállóképességi Eszköz keretén belül megvalósítandó RRF-1.1.2-21-2022-00053 azonosítószámú, Bölcsődei férőhelyek létrehozása Budapest II. kerületében című projektje keretében 2022.05.19-én 447 millió forint vissza nem térítendő támogatásban részesült. A fejlesztésen belül két új bölcsőde kerül kialakításra. A Völgy utca 31/b szám alatt egy egy csoportszobás bölcsőde létesül, a Jurányi utca 3. szám alatt pedig egy két csoportszobás bölcsőde. A bölcsődék teljes befogadóképessége együttesen 36 fő.

Budapest Főváros Önkormányzata kizárólagos tulajdonát képezi a Budapest, II. ker. belterület 13722 helyrajzi számon nyilvántartott, természetben a 1027 Budapest, Jurányi utca 3. szám alatt található, 2835 m² területű, az ingatlan-nyilvántartásban „kivett középiskola” megnevezésű ingatlanon (a továbbiakban: Ingatlan) található 6371 m2 alapterületű épületen belül összesen 389 m2 alapterületű helyiségcsoportja, valamint a hozzá tartozó 290 m2 alapterületű udvar.

A Fővárosi Közgyűlés 479/2022.(VI.8.) számú határozata alapján Budapest Főváros Önkormányzata és a Budapest Főváros II. Kerület Önkormányzata között a Bérlemény vonatkozásában 2023. november 20-ai hatállyal bérleti szerződés jött létre 10 év határozott időtartamra bölcsődei közfeladat ellátás céljára 116 000 Ft + áfa/hó kedvezményes bérleti díj fizetése mellett.

A Fővárosi Önkormányzat a kivitelezési munkálatok megkezdéséhez tulajdonosi hozzájárulás adott ki, amelynek 4. pontja alapján az elvégzésre kerülő beruházások tárgyában a Fővárosi Önkormányzat és a Kerületi Önkormányzat 2023. december 31. napjáig beruházási megállapodást köt.

Beruházás tervezett összköltsége 209 719 325 Ft + áfa, azaz Kettőszázkilencmillió-hétszáztizenkilencezer-háromszázhuszonöt Forint + általános forgalmi adó. A beruházás teljes költségét az Önkormányzat viseli, mely részben támogatási forrásból, részben pedig önerőből valósul meg.

A Felek a mellékelt Beruházási megállapodásban kívánják rögzíteni a Bérleményben végzendő beruházással kapcsolatos feltételeket és a költségek viselésének kérdéseit.

A Jurányi utcai bölcsőde fejlesztésével a vízivárosi lakosság számára egy korszerű, könnyen megközelíthető bölcsőde létesítése valósul meg.

A Főváros Tulajdonosi Bizottsága 2023. decemberi ülésén tárgyalja a megállapodás megkötését.

Kérem a Tisztelt Képviselő-testületet, hogy határozati javaslat mellékletét képező megállapodás aláírásáról szóló határozati javaslatot elfogadni szíveskedjen.

**Határozati javaslat**

A Képviselő-testület úgy dönt, hogy előzetesen jóváhagyja a Budapest Főváros Önkormányzata kizárólagos tulajdonát képező Budapest, II. ker. belterület 13722 helyrajzi számon nyilvántartott, természetben a 1027 Budapest, Jurányi utca 3. szám alatt található, 2835 m² területű, az ingatlan-nyilvántartásban „kivett középiskola” megnevezésű ingatlanon (a továbbiakban: Ingatlan) található 6371 m2 alapterületű épületen belül összesen 389 m2 alapterületű helyiségcsoportja, valamint a hozzá tartozó 290 m2 alapterületű udvar ingatlanra vonatkozó, a jelen határozat mellékletét képező Beruházási Megállapodás megkötését a Bölcsődei férőhelyek létrehozása Budapest II. kerületében című projekt megvalósítása érdekében.

A képviselő-testület felhatalmazza a Polgármestert a határozat mellékletét képező megállapodás aláírására az esetlegesen szükséges technikai jellegű módosításokkal, melléklettel történő kiegészítéseket követően.

**Felelős:** Polgármester

**Határidő:** Budapest Főváros Önkormányzata (Tulajdonosi Bizottsága) döntését követően, de legkésőbb 2023. december 31.

*A határozati javaslat elfogadásához egyszerű többségű szavazati arány szükséges.*

**Budapest, 2023. december 6.**

 **Örsi Gergely**

Polgármester

Előterjesztés melléklete:

Megállapodás ingatlanon tervezett beruházásról